หุ้นปิดบวก5.94จุดซื้อกลุ่มพลังงาน
ตลาดหุ้นวันที่ 8 ส.ค. ดัชนีปิดที่  1,214.13 จุด บวก  5.94  จุด หรือ  0.49%  มูลค่าการซื้อขาย 38,234.75  ล้านบาท
8 ส.ค. 2555

ตลาดหุ้นวันที่ 8 ส.ค. ดัชนีปิดที่  1,214.13 จุด บวก  5.94  จุด หรือ  0.49%  มูลค่าการซื้อขาย 38,234.75  ล้านบาท
นายชัย  จิรเสวีนุประพันธ์  ผู้จัดการฝ่ายกลยุทธ์การลงทุน บล.โนมูระ พัฒนสิน  กล่าวว่า ตลาดหุ้นปรับตัวเพิ่มขึ้นจากแรงซื้อเก็งกำไรกลับเข้ามาในหุ้นกลุ่มพลังงานและปิโตรเคมี หลังจากราคาน้ำมันค่อยๆปรับตัวเพิ่มขึ้นมาตลอดสัปดาห์ โดยเทขายหุ้นกลุ่มแบงก์และสื่อสารออก แต่ดัชนียังไม่ผานแนวต้าน 1,220 จุด
"มองว่าเป็นเพียงการกลับเข้ามาซื้อหุ้นพลังงานคืน จากที่ผ่านมาขายออกไป อาจทำให้จากนี้ราคาหุ้นอาจจะนิ่งๆ แล้ว ประกอบกับราคาน้ำมันในตลาดโลกเริ่มทรงๆ ตัว และหุ้นยุโรปที่เปิดตลาดมาเริ่มติดลบ"นายชัย กล่าว
แนวโน้มตลาดหุ้นในวันพรุ่งนี้ ดัชนียังทดสอบแนวต้าน 1,220 จุด ส่วนแนวรับ 1,205-1,200 จุด 
หลักทรัพย์ 5อันดับแรกที่มีมูลค่าการซื้อขายสูงสุด ได้แก่
PTTGC  มูลค่าการซื้อขาย 2,408.45 ล้านบาท ปิดที่  62.50 บาท บวก 1.75 บาท หรือ +2.88%BANPU  มูลค่าการซื้อขาย 2,091.28 ล้านบาท ปิดที่  456 บาท บวก 20 บาท หรือ +4.59%TOP  มูลค่าการซื้อขาย 1,991.8 ล้านบาท ปิดที่  66.25 บาท บวก 2.75 บาท หรือ +4.33%CPALL  มูลค่าการซื้อขาย1,929.77 ล้านบาท ปิดที่ 32.75 บาท ลดลง 1 บาท หรือ -2.96%PTT  มูลค่าการซื้อขาย1,572.49 ล้านบาท ปิดที่ 338 บาท บวก 5 บาท หรือ +1.50%